Lichfield

Lichfield er en katedralby og et verdslig sogn«Names and codes for Administrative Geography». Office for National Statistics. 31. desember 2008. i Staffordshire som ligger ca. 175 km nordvest for London og 26 km nord for Birmingham. Den er et av åtte verdslige sogn med bystatus i England, og er berømt for sin katedral med tre spir (påbegynt 1195 og ferdig rundt 1330), hvor Erasmus Darwin hadde et hus rett ved. Lichfield ligger i et behagelig landskap med en liten elv som renner øst mot Trent, lave åser mot øst og sør. Ved folketellingen i 2011 hadde byen en befolkning på 32 219 innbyggere, og det større distriktet Lichfield har rundt 100 700 innbyggere.«Census 2011», Office for National Statistics. 20 juli 2012.

Lichfield var fødestedet til Samuel Johnson, forfatteren bak den første autoritative ordbok for det engelske språk. Byens dokumenterte historie begynte da den angelsaksiske geistlige Chad ankom for å etablere sitt bispedømme i 669, og bosetningen vokste rundt det kirkelige senteret i kongeriket Mercia. I 2009 ble Staffordshire-forrådet funnet rundt 6 km sørvest av Lichfield, den største depotfunnet av angelsaksisk gull- og sølvarbeid som er avdekket, bestående av nær 3 500 gjenstander.Alexander, Caroline (November 2011): «Magical Mystery Treasure» . National Geographic 220 (5), s. 44.

Utviklingen av byen var konsolidert på 1100-tallet under biskop Roger de Clinton, som organisert nytt gatenettverk som eksisterer den dag i dag og befestet Cathedral Close, en rekke bygninger som dannet en mur rundt katedralen. Lichfields fremste tid var på 1700-tallet da den utviklet seg til en blomstrende transportby for hestetrukne vogner. Det var også en periode med stor intellektuell aktivitet og hvor byen hadde mange kjente mennesker boende, inkludert Samuel Johnson, David Garrick, Erasmus Darwin og Anna Seward, og var årsaken til Johnsons skrytende bemerkning om at Lichfield var «en by av filosofer».Martin, Peter (2012): Samuel Johnson: A Biography, Hachette UK, kapittel 7

I dag har byen fortsatt beholdt sin gamle betydning som et religiøst senter, men dens industrielle og kommersielle utvikling har vært begrenset. Byens sentrum har beholdt en uforstyrret sjarm med over 230 bevaringsverdige bygninger i dens historiske gater, georgianske arkitektur og gamle kulturtradisjoner.

 Etymologi 
Opprinnelsen til det moderne stedsnavnet Lichfield er todelt. Ved landsbyen Wall i Staffordshire, 3,5 km sør for dagens by, var det en romersk-britisk landsby, Letocetum, et vanlig brytonisk stedsnavn i betydningen «Gråskog»; grå refererer kanskje til mangfoldet i trær i landskapet, slik som ask og alm.«Lichfield: The place and street names, population and boundaries», A History of the County of Stafford: Volume 14, Lichfield, Victoria County History, London, 1990, s. 37-42. Gjenutgitt av British History Online«Lichfield»  i: Key to English Place Names. Institude for Name Studies, University of Nottingham. Dette navnet ble formidlet videre til angelsaksisk som Lyccid,Delamarre, Xavier (2012): Noms de lieux celtiques de l'europe ancienne (-500/+500): Dictionnaire. Arles, France: Éditions Errance, ISBN 978-2-87772-483-8, 2. 175 sammenlign med gammelwalisisk: Luitcoyt,Sims-Williams, Patrick (1990): «2» i: Bammesberger, Alfred: Britain 400–600: Language and History. Heidelberg: Carl Winter Universitätsverlag, ISBN 3-533-04271-5, s. 260 noe som gikk inn i angelsaksisk: feld, «åpent land». Dette ordet Lyccidfeld er opprinnelsen til stedsnavnet Lichfield.

En folkelig etymologi hevder at et tusen kristne ble martyrer i Lichfield rundt år 300 under styret til den romerske keiseren Diokletian. Navnet Lichfield betyr derfor «de dødes mark», ettersom lich er et sørengelsk dialektord som har overlevd fra angelsaksiske lic i betydningen «lik» (død person).«lich (n.)», Online Etymology Dictionary Hvor besnærende denne forklaringen enn er, er det intet som støtter denne legenden da ingen kult av døde kan gjenfinnes i noen kilder.«Explaining the origin of the 'field of the dead' legend». British History Online.

 Vennskapsbyer 
Lichfield har følgende vennskapsbyer:«Twinnings» . Lichfield City Council

  Limburg an der Lahn, Tyskland
  Sainte-Foy-lès-Lyon, Frankrike

 Referanser 

 Eksterne lenker 


 Lichfield City Council
 Lichfield District Council
 Lichfield Cathedral
 Erasmus Darwin House
 Turistinformasjon

Kategori:Byer i Staffordshire